CELEX: C2006/131/78
Language: lt
Date: 2006-06-03 00:00:00
Title: Byla T-85/06  2006 m. kovo 8 d.  pareikštas ieškinys byloje  General Química ir kt. prieš Komisiją

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/41
            
         2006 m. kovo 8 d. pareikštas ieškinys byloje General Química ir kt. prieš Komisiją
   
   (Byla T-85/06)
   (2006/C 131/78)
   Proceso kalba: ispanų
   Šalys
   
      Ieškovai: General Quimica, S.A. (Lantarón, Álava, Ispanija), Repsol Química, S.A. ir Repsol YPF, S.A. (Madridas), atstovaujami advokatų J. M. Jiménez Laiglesia ir J. Jiménez Laiglesia
   
      Atsakovė: Europos Bendrijų Komisija
   Ieškovų reikalavimai
   
               —
            
            
               Panaikinti sprendimo 1 straipsnio g, h ir 2 straipsnio d punktus tiek, kiek Repsol Química ir Repsol YPF pripažįstamos jame solidariai atsakingomis už EB 81 straipsnio 1 dalies pažeidimą,
               papildomai, panaikinti pripažinimą Repsol YPF solidariai atsakinga.
            
         
               —
            
            
               Panaikinti sprendimo 2 straipsnio d punktą tiek, kiek jame nustatoma 3,38 milijonų eurų dydžio bauda.
               papildomai, tinkamai sumažinti skirtos baudos dydį.
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškinys buvo pareikštas dėl 2005 m. gruodžio 21 d. Komisijos sprendimo C(2005) 5592 byloje COMP/F/38.443 — Cheminės medžiagos kaučiuko pramonei. Ginčijamame sprendime Komisija pripažino, kad ieškovės, 1999–2000 metais kartu su kitomis įmonėmis dalyvavusios bendruose susitarimuose ir suderintuose veiksmuose dėl kainos nustatymo ir keitimosi slapta informacija EEE kaučiuko cheminių medžiagų sektoriuje, pažeidė EB 81 straipsnio 1 dalį ir EEE susitarimo 53 straipsnį. Už šiuos pažeidimus Komisija ieškovėms pagal solidarią atsakomybę paskyrė baudą.
   Grįsdamos savo ieškinį, ieškovės nurodo šiuos argumentus:
   
               —
            
            
               klaidingas Komisijos vertinimas, pripažįstant Repsol Química ir Repsol YPF solidarią atsakomybę su General Química, ir papildomai, klaidingas vertinimas ir motyvavimo stoka pripažįstant Repsol YPF solidarią atsakomybę;
            
         
               —
            
            
               klaidingas vertinimas, motyvavimo stoka ir proporcingumo ir vienodo traktavimo principų pažeidimas apskaičiuojant baudos dydį.
            
         
               —
            
            
               klaidingas vertinimas ir motyvavimo trūkumas taikant Komisijos pranešimą apie atleidimą nuo baudų ir baudų sumažinimą kartelio atveju (1).
            
         
      (1)  OL C 45, 2002, p. 3.